PATVIRTINTA

Skuodo vaikų lopšelio-darželio direktoriaus

2023 m. sausio 10 d . įsakymu Nr. V1-3

**SKUODO VAIKŲ LOPŠELIO-DARŽELIO DARBUOTOJŲ MAITINIMO ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Skuodo vaikų lopšelio-darželio (toliau – Darželis) darbuotojų maitinimo organizavimo tvarkos aprašas nustato Darželio darbuotojų maitinimosi ir atsiskaitymo už maitinimo paslaugas tvarką.

2. Darželio darbuotojų maitinimo organizavimo tvarkos aprašas parengtas vadovaujantis Skuodo rajono savivaldybės tarybos 2008 m. spalio 30 d. sprendimu Nr. T9-189 patvirtintu Skuodo rajono ikimokyklinio ugdymo įstaigų darbuotojų maitinimosi tvarkos aprašu, Skuodo rajono savivaldybės tarybos 2022 m. lapkričio 24 d. sprendimu Nr. T9-192 „Dėl Skuodo rajono ikimokyklinio ugdymo įstaigų darbuotojų mokesčio už maitinimąsi nustatymo“.

**II. DARBUOTOJŲ MAITINIMO ORGANIZAVIMAS**

3. Darželio darbuotojai maitinasi darbo metu pusryčiais, pietumis, pavakariais iš Darželyje gaminamo maisto.

4. Darbuotojų maisto porcija atitinka Darželio 4–6 m. amžiaus vaikams gaminamo maisto porciją.

5. Darželio darbuotojų mokestis – 3,35 Eur, iš jų: už pusryčius – 0,99 Eur, už pietus – 1,52 Eur, už pavakarius – 0,84 Eur.

6. Darbuotojai pietus valgo – 12 val. 30 min.

7. Einamojo mėnesio dvidešimt penktą dieną darbuotojas pateikia prašymą (priedas Nr. 1), dėl sekančio mėnesio maitinimosi dienų.

8. Kiekvieną dieną sveikatos organizavimo specialistas pildo darbuotojų maitinimosi žiniaraštį (priedas Nr. 2), žiniaraštį kiekvieną mėnesį patvirtina direktorius.

9. Mokytojai (auklėtojai) ir auklėtojų padėjėjai pietus valgo kartu su grupėje pietaujančiais vaikais iš personalui skirtų indų, panaudotus indus išsiplauna grupėse.

10. Kiti Darželio darbuotojai pietus atsiima prie virtuvės maisto išdavimo langelio ir pietauja savo darbo vietose, darbuotojų panaudotus indus išplauna virtuvės darbuotojai.

11. Darželio darbuotojas, parašęs prašymą valgyti pietus, bet negalėjęs atvykti, gali juos perduoti kitam įstaigos darbuotojui, pašaliniams asmenims atiduoti maisto negalima.

**III. DARBUOTOJŲ MAITINIMOSI APSKAITA**

12. Sveikatos organizavimo specialistas paskutinę mėnesio darbo dieną darbuotojų maitinimosi žiniaraštį teikia tvirtinti Darželio direktoriui, patvirtintą pateikia Skuodo rajono buhalterinės apskaitos tvarkymo centrui.

13. Pasibaigus mėnesiui, darbuotojas gauna mokėjimo kvitą, kurį turi apmokėti iki mėnesio 25 dienos, į nurodytą Darželio sąskaitą.

14. Darbuotojui nesumokėjus už maitinimą, nesumokėta suma bus išieškota įstatymų nustatyta tvarka per tris mėnesius.

**IV. BAIGIAMOSIOS NUOSTATOS**

15. Už darbuotojų maitinimąsi ir apskaitą Darželyje atsakingi sveikatos ir maitinimo organizavimo specialistai.

\_\_\_\_\_\_\_\_\_\_\_\_\_\_\_\_\_\_\_\_